**Národná rada Slovenskej republiky**

IV. volebné obdobie

**889**

**V L Á D N Y N Á V R H**

**Zákon**

z ......... 2009

o podmienkach vývozu a dovozu predmetu kultúrnej hodnoty a o doplnení zákona

č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

Čl. I

§ 1

Predmet úpravy

# (1) Tento zákon ustanovuje

# podmienky trvalého vývozu a dočasného vývozu predmetu kultúrnej hodnoty[[1]](#footnote-0)) z územia Slovenskej republiky na územie iného členského štátu Európskeho spoločenstva (ďalej len „spoločenstvo“),

# niektoré podmienky vývozu predmetu kultúrnej hodnoty podľa osobitného predpisu,[[2]](#footnote-1))

# zákaz dovozu predmetu kultúrnej hodnoty na územie spoločenstva a zákaz dovozu tohto predmetu z územia iného členského štátu spoločenstva na územie Slovenskej republiky,

# podmienky poskytovania dotácie zo štátneho rozpočtu na náhradu škody vzniknutej pri dočasnom dovoze predmetu kultúrnej hodnoty vysokej vedeckej, historickej, kultúrnej alebo umeleckej hodnoty na prezentačné účely na územie Slovenskej republiky,

# vedenie evidencie predmetu kultúrnej hodnoty vo vlastníctve alebo v držbe predajcu predmetu kultúrnej hodnoty (ďalej len „predajca“).

# (2) Tento zákon sa nevzťahuje na vývoz predmetov kultúrnej hodnoty, ktorými sú

1. národné kultúrne pamiatky, [[3]](#footnote-2))
2. zbierkové predmety, [[4]](#footnote-3))
3. archívne dokumenty,[[5]](#footnote-4))
4. historické knižničné dokumenty a historické knižničné fondy,[[6]](#footnote-5))
5. originály diel výtvarného umenia, ktoré sú vo vlastníctve ich žijúceho autora.

§ 2

Trvalý vývoz predmetu kultúrnej hodnoty z územia Slovenskej republiky na územie iného členského štátu spoločenstva

(1) Trvale vyviesť predmet kultúrnej hodnoty z územia Slovenskej republiky na územie iného členského štátu spoločenstva, ktorý patrí do kategórií uvedených v prílohe č. 1, možno iba s predchádzajúcim povolením na trvalý vývoz predmetu kultúrnej hodnoty z územia Slovenskej republiky na územie iného členského štátu spoločenstva s náležitosťami podľa bodu C prílohy č. 2 (ďalej len „povolenie“).

(2) Povolenie vydáva Ministerstvo kultúry Slovenskej republiky (ďalej len „ministerstvo“) po prihliadnutí na stanovisko Komisie na ochranu súčastí kultúrneho dedičstva, na ktoré sa vzťahuje osobitný právny režim vo vzťahu k zahraničiu (ďalej len „komisia“); komisia je poradný orgán ministerstva.

(3) Vlastník predmetu kultúrnej hodnoty alebo ním splnomocnená osoba (ďalej len „vlastník“) predkladá ministerstvu žiadosť o povolenie v troch vyhotoveniach na tlačive, ktorého vzor je uvedený v prílohe č. 2 na každý predmet kultúrnej hodnoty jednotlivo. Súčasťou žiadosti o povolenie je znalecký posudok o hodnote predmetu kultúrnej hodnoty.[[7]](#footnote-6))

(4) Vlastník je povinný predložiť žiadosť o povolenie najneskôr 30 dní pred trvalým vývozom predmetu kultúrnej hodnoty z územia Slovenskej republiky na územie iného členského štátu spoločenstva.

(5) Vlastník je povinný na výzvu umožniť ministerstvu obhliadku predmetu kultúrnej hodnoty pred vydaním povolenia.

(6) Ministerstvo rozhodne o povolení do 30 dní od doručenia žiadosti o povolenie.

(7) Ministerstvo žiadosť o povolenie zamietne, ak je dôvodný predpoklad, že

1. predmet kultúrnej hodnoty môže byť vyhlásený za národnú kultúrnu pamiatku podľa osobitného predpisu,[[8]](#footnote-7))
2. predmet kultúrnej hodnoty môže byť vyhlásený za historický knižničný dokument alebo historický knižničný fond,[[9]](#footnote-8))
3. dôjde k prevodu vlastníckeho práva k predmetu kultúrnej hodnoty na Slovenskú republiku, vyšší územný celok alebo obec na účely zverenia do správy múzea alebo galérie, ktoré sú zriadené ústredným orgánom štátnej správy, vyšším územným celkom alebo obcou a sú zapísané v registri múzeí a galérií;[[10]](#footnote-9)) ministerstvo môže informovať múzeá a galérie vybrané podľa odborného zamerania o konaní o žiadosti o povolenie.

(8) Ak sa predmet kultúrnej hodnoty do 12 mesiacov od právoplatnosti rozhodnutia o zamietnutí žiadosti o povolenie nestane zbierkovým predmetom alebo nebude predmetom konania o vyhlásenie za kultúrnu pamiatku, historický knižničný dokument alebo historický knižničný fond, po opätovnom požiadaní ministerstvo vydá povolenie do 10 pracovných dní od doručenia žiadosti.

(9) Povolenie stráca platnosť po uplynutí 12 mesiacov odo dňa, keď nadobudlo právoplatnosť.

(10) Vydaním povolenia nie sú dotknuté povinnosti podľa osobitných predpisov.[[11]](#footnote-10))

(11) Náklady spojené s vydaním povolenia vrátane znaleckého posudku znáša vlastník.

(12) Držiteľ povolenia predloží povolenie miestne príslušnému colnému úradu, v ktorého územnom obvode sa nachádza sídlo, miesto podnikania alebo bydlisko vlastníka, ak je preprava predmetu kultúrnej hodnoty zabezpečená pred jej uskutočnením. Colný úrad potvrdí, že sa z územia Slovenskej republiky trvalo vyváža predmet kultúrnej hodnoty, ktorý je predmetom povolenia, ak sa údaje na povolení zhodujú so skutočným stavom predmetu kultúrnej hodnoty.

(13) Držiteľ povolenia je povinný predložiť predmet kultúrnej hodnoty colnému úradu a umožniť colnému úradu skontrolovať totožnosť tohto predmetu s povolením.

§ 3

Dočasný vývoz predmetu kultúrnej hodnoty z územia Slovenskej republiky na územie iného členského štátu spoločenstva

(1) Dočasný vývoz predmetu kultúrnej hodnoty z územia Slovenskej republiky na územie iného členského štátu spoločenstva, ktorý patrí do kategórií uvedených v prílohe č. 1, môže trvať najviac dva roky od vyznačenia potvrdenia podľa odseku 4 písm. a) spravidla na prezentačné, konzervátorské, reštaurátorské, vedecko-výskumné alebo študijné účely.

(2) Vlastník je povinný oznámiť dočasný vývoz predmetu kultúrnej hodnoty z územia Slovenskej republiky na územie iného členského štátu spoločenstva podľa odseku 1 ministerstvu najmenej päť dní pred dočasným vývozom predmetu kultúrnej hodnoty z územia Slovenskej republiky na územie iného členského štátu spoločenstva na tlačive, ktorého vzor je uvedený v prílohe č. 3. Ministerstvo potvrdí prijatie tlačiva vlastníkovi na dvoch rovnopisoch tlačiva.

(3) Vlastník predloží dva rovnopisy tlačiva podľa odseku 2 s vyznačeným potvrdením ministerstva miestne príslušnému colnému úradu, v ktorého územnom obvode sa nachádza sídlo, miesto podnikania alebo bydlisko vlastníka.

(4) Colný úrad potvrdí na dvoch rovnopisoch tlačiva podľa odseku 2, ak sa oznamované údaje podľa odseku 2 zhodujú so skutočným stavom predmetu kultúrnej hodnoty, že

a) predmet kultúrnej hodnoty sa dočasne vyváža z územia Slovenskej republiky, ak je preprava vlastníkom zabezpečená a

b) predmet kultúrnej hodnoty sa spätne doviezol na územie Slovenskej republiky.

(5) Vlastník je povinný predložiť predmet kultúrnej hodnoty colnému úradu a umožniť colnému úradu skontrolovať totožnosť tohto predmetu s oznamovanými údajmi podľa odseku 2.

(6) Vlastník je povinný písomne zaslať ministerstvu po spätnom dovoze predmetu kultúrnej hodnoty na územie Slovenskej republiky jeden rovnopis tlačiva podľa odseku 2 s vyznačeným potvrdením colného úradu o dočasnom vývoze predmetu kultúrnej hodnoty z územia Slovenskej republiky a spätnom dovoze predmetu kultúrnej hodnoty na územie Slovenskej republiky.

(7) Vlastník je povinný oznámiť ministerstvu zmenu účelu dočasného vývozu, príjemcu a krajiny určenia predmetu kultúrnej hodnoty na tlačive, ktorého vzor je uvedený v prílohe   
č. 4. Ministerstvo prijatie oznámenia potvrdí vlastníkovi na rovnopise tlačiva.

§ 4

Niektoré podmienky vývozu predmetu kultúrnej hodnoty z územia spoločenstva

Príslušným orgánom na vystavenie povolenia na vývoz predmetu kultúrnej hodnoty z územia spoločenstva podľa osobitného predpisu2) okrem prípadu, keď je príslušný iný ústredný orgán štátnej správy podľa osobitného predpisu5) je ministerstvo. V konaní o vystavenie povolenia na vývoz predmetu kultúrnej hodnoty podľa osobitného predpisu,2) sa použijú ustanovenia § 2 ods. 2, 4, 6 až 8.

§ 5

Zákaz dovozu predmetu kultúrnej hodnoty na územie Slovenskej republiky

Predmet kultúrnej hodnoty, ktorý je chránený podľa právneho poriadku iného štátu, nemožno doviezť na územie Slovenskej republiky

1. bez súhlasu príslušného orgánu štátu, z ktorého má byť dovezený alebo prepravený, ak je zaručená vzájomnosť,
2. ak je zrejmé, že ide o predmet, ktorý bol nezákonne vyvezený alebo prepravený zo štátu pôvodu alebo z tretieho štátu,
3. ak je zrejmé, že ide o odcudzený predmet.

§ 6

Dotácia zo štátneho rozpočtu na náhradu škody

vzniknutej pri dočasnom dovoze predmetu kultúrnej hodnoty na územie Slovenskej republiky

(1) Ministerstvo môže poskytnúť dotáciu zo štátneho rozpočtu na základe žiadosti múzeu alebo galérii zriadenej ústredným orgánom štátnej správy, vyšším územným celkom   
alebo obcou,[[12]](#footnote-11)) knižnici zriadenej ústredným orgánom štátnej správy, vyšším územným celkom alebo obcou [[13]](#footnote-12)) alebo archívu zriadenému štátnym orgánom alebo ním zriadenou a založenou právnickou osobou, obcou alebo vyšším územným celkom,[[14]](#footnote-13)) ktoré sú právnickou osobou, (ďalej len „žiadateľ o dotáciu“) okrem múzea, galérie a knižnice v zriaďovateľskej pôsobnosti ministerstva, na náhradu škody požičiavateľovi vzniknutej pri dočasnom dovoze predmetu kultúrnej hodnoty na územie Slovenskej republiky na účely prezentácie na území Slovenskej republiky. Požičiavateľ na účely tohto zákona je osoba, ktorá požičiava predmet kultúrnej hodnoty na účely jeho prezentácie na území Slovenskej republiky.

(2) Múzeu, galérii a knižnici v zriaďovateľskej pôsobnosti ministerstva sa finančné prostriedky na náhradu škody vzniknutej pri dočasnom dovoze predmetu kultúrnej hodnoty na územie Slovenskej republiky na účely podľa odseku 1 pri dočasnom dovoze predmetu kultúrnej hodnoty poskytnú rozpočtovým opatrením.

(3) Minimálna hodnota predmetu kultúrnej hodnoty, na ktorý možno poskytnúť dotáciu pre jedného žiadateľa o dotáciu je 40 000 eur. Maximálna hodnota predmetu kultúrnej hodnoty, na ktorý možno poskytnúť dotáciu pre žiadateľa o dotáciu, je 10 000 000 eur.

(4) Žiadosť o poskytnutie dotácie sa podáva ministerstvu do 30. júla roka, ktorý predchádza roku, v ktorom bude prezentácia predmetu kultúrnej hodnoty realizovaná.

(5) Dotáciu možno poskytnúť a použiť len na náhradu škody, ktorá vznikla na území Slovenskej republiky od vstupu na toto územie po výstup z tohto územia najmä pri preprave, skladovaní, inštalácii a prezentovaní predmetu kultúrnej hodnoty jeho poškodením, znehodnotením alebo odcudzením.

(6) Dotáciu nemožno poskytnúť ani použiť na náhradu škody, ak

a) bola spôsobená žiadateľom o dotáciu a k poškodeniu, znehodnoteniu alebo odcudzeniu predmetu kultúrnej hodnoty došlo v dôsledku porušenia právnych predpisov, nesprávnym zaobchádzaním alebo nedbanlivosťou,

b) vznikla v dôsledku nedbanlivosti požičiavateľa alebo dopravcu, alebo

c) vznikla v dôsledku mimoriadnej udalosti, teroristického činu, vojny, vojnového stavu, výnimočného stavu alebo núdzového stavu.

(7) Ak ministerstvo žiadosť o poskytnutie dotácie schváli, vydá žiadateľovi o dotáciu osvedčenie o poskytnutí dotácie v jednom vyhotovení.

(8) Žiadateľ o dotáciu a právnické osoby podľa odseku 2 sú povinní bez meškania po prekročení štátnych hraníc Slovenskej republiky spísať s dopravcom protokol o vstupe predmetu kultúrnej hodnoty na územie Slovenskej republiky alebo protokol o výstupe predmetu kultúrnej hodnoty z územia Slovenskej republiky. Dopravca na účely tohto zákona je osoba, ktorá zabezpečuje prepravu predmetu kultúrnej hodnoty na územie Slovenskej republiky na účely jeho prezentácie na území Slovenskej republiky.

(9) Protokol musí obsahovať identifikačné údaje žiadateľa o dotáciu alebo právnickej osoby podľa odseku 2 a dopravcu, názov prezentačnej aktivity, dátum a čas prekročenia štátnej hranice Slovenskej republiky, miesto prekročenia štátnej hranice Slovenskej republiky, podpis žiadateľa o dotáciu alebo právnickej osoby podľa odseku 2 a podpis dopravcu.

(10) Žiadateľ o dotáciu alebo právnická osoba podľa odseku 2 bez meškania predloží miestne príslušnému colnému úradu, v ktorého územnom obvode sa nachádza sídlo, miesto podnikania alebo bydlisko žiadateľa o dotáciu alebo právnickej osoby podľa odseku 2 tri rovnopisy tlačiva, ktorého vzor je uvedený v prílohe č. 5.

(11) Colný úrad potvrdí na troch rovnopisoch tlačiva podľa odseku 10, ak sa údaje na tlačive zhodujú so skutočným stavom predmetu kultúrnej hodnoty, že

a) predmet kultúrnej hodnoty sa dočasne doviezol na územie Slovenskej republiky a

b) predmet kultúrnej hodnoty sa spätne vyváža z územia Slovenskej republiky, ak je preprava dopravcom zabezpečená.

(12) Žiadateľ o dotáciu a právnická osoba podľa odseku 2 sú povinní predložiť predmet kultúrnej hodnoty colnému úradu a umožniť colnému úradu skontrolovať totožnosť tohto predmetu s potvrdením.

(13) Podrobnosti o poskytovaní dotácií podľa odseku 1 ustanoví všeobecne záväzný právny predpis, ktorý vydá ministerstvo.

§ 7

# Evidencia predmetu kultúrnej hodnoty vo vlastníctve alebo v držbe

# predajcu

(1) Predmet kultúrnej hodnoty vo vlastníctve alebo v držbe predajcu sa zapisuje do evidencie predmetov kultúrnej hodnoty.[[15]](#footnote-14)) Predajca na účely tohto zákona je osoba, ktorej predmetom podnikania alebo činnosti je obchodovanie s predmetom kultúrnej hodnoty.

(2) Evidenciu predmetov kultúrnej hodnoty vedie predajca na účely identifikácie predmetov kultúrnej hodnoty a obmedzenia pohybu predmetov kultúrnej hodnoty, ktoré boli nezákonne vyvezené zo štátu pôvodu alebo z tretieho štátu alebo pochádzajú z trestnej činnosti.

(3) Evidencia predmetu kultúrnej hodnoty je vedená na identifikačnej karte podľa prílohy č. 6.

(4) Predajca je povinný informovať nadobúdateľa predmetu kultúrnej hodnoty o povinnostiach vyplývajúcich z právnych predpisov, ktoré sa vzťahujú na vývoz predmetu kultúrnej hodnoty z územia spoločenstva podľa osobitného predpisu2) a na trvalý vývoz predmetu kultúrnej hodnoty z územia Slovenskej republiky na územie iného členského štátu spoločenstva podľa § 2.

(5) Predajca môže požiadať ministerstvo o predbežné vyjadrenie k možnosti trvalého vývozu predmetu kultúrnej hodnoty z územia Slovenskej republiky na územie iného členského štátu spoločenstva podľa § 2. Žiadosť musí obsahovať údaje o predmete kultúrnej hodnoty, ktorými sú najmä názov a stručný opis, autor alebo výrobca, technika a materiál, rozmery alebo hmotnosť, datovanie, identifikačné znaky, miesto pôvodu predmetu kultúrnej hodnoty a obrazový záznam predmetu kultúrnej hodnoty. Predbežné vyjadrenie ministerstva nenahrádza povolenie ministerstva podľa § 2.

§ 8

Kontrola vykonávaná ministerstvom

(1) Kontrolu dodržiavania osobitného predpisu2) a tohto zákona vykonáva ministerstvo prostredníctvom ním poverených zamestnancov a prizvaných osôb. Poverení zamestnanci a prizvané fyzické osoby postupujú pri výkone kontroly podľa základných pravidiel kontrolnej činnosti ustanovených osobitným predpisom.[[16]](#footnote-15))

(2) Poverený zamestnanec ministerstva je pri výkone kontroly podľa odseku 1 oprávnený

1. skontrolovať po spätnom dovoze predmetu kultúrnej hodnoty na územie Slovenskej republiky totožnosť a fyzický stav predmetu kultúrnej hodnoty v nadväznosti na oznamované údaje podľa § 3 alebo údaje uvedené v povolení podľa osobitného predpisu,[[17]](#footnote-16))
2. navrhnúť spôsob nápravy, ak počas dočasného vývozu predmetu kultúrnej hodnoty podľa § 3 alebo podľa osobitného predpisu[[18]](#footnote-17)) došlo k jeho poškodeniu alebo zmene,
3. preveriť vedenie evidencie predmetov kultúrnej hodnoty,

(3) Vlastník, žiadateľ o povolenie podľa osobitného predpisu,17) žiadateľ o dotáciu, predajca a právnické osoby podľa § 6 ods. 2 sú povinní poskytnúť ministerstvu úplné informácie, podklady a súčinnosť, a to v rozsahu potrebnom na výkon kontroly podľa odseku 1 a v lehote určenej ministerstvom.

§ 9

Kontrola vykonávaná colnými úradmi

(1) Colné úrady vykonávajú kontrolu dodržiavania tohto zákona v rozsahu ustanovenom týmto zákonom. Colné úrady sú pri výkone kontroly oprávnené

1. kontrolovať doklady podľa tohto zákona vzťahujúce sa na trvalý vývoz predmetu kultúrnej hodnoty podľa § 2, dočasný vývoz predmetu kultúrnej hodnoty podľa § 3 a dočasný dovoz predmetu kultúrnej hodnoty podľa § 6.
2. vyzvať vlastníka, žiadateľa o dotáciu a právnické osoby podľa § 6 ods. 2 na strpenie úkonov potrebných na vykonanie fyzickej kontroly totožnosti predmetu kultúrnej hodnoty s údajmi na povolení, oznamovanými údajmi podľa § 3 ods. 2 alebo údajmi na potvrdení podľa § 6.

(2) Colné úrady sú pri výkone kontroly podľa odseku 1 povinné bezodkladne oznámiť orgánom činným v trestnom konaní podozrenie zo spáchania trestného činu najmä v súvislosti s porušením obmedzení vzťahujúcich sa na trvalý vývoz predmetu kultúrnej hodnoty podľa § 2, dočasný vývoz predmetu kultúrnej hodnoty podľa § 3 a dočasný dovoz predmetu kultúrnej hodnoty podľa § 6.

(3) Colné úrady sú pri výkone kontroly podľa odseku 1 povinné bezodkladne písomne informovať ministerstvo o porušení ustanovení tohto zákona a v prípadoch bránenia alebo marenia výkonu kontroly podľa ods. 1 písm. a) a neuposlúchnutia výzvy podľa ods. 1 písm. b) spísať záznam o priestupku a neodkladne ho zaslať spolu s príslušnou dokumentáciou ministerstvu.

(4) Colné úrady sú povinné pri výkone kontroly podľa odseku 1 skontrolovať totožnosť predmetu kultúrnej hodnoty s údajmi na povolení, oznamovanými údajmi podľa § 3 ods. 2 alebo údajmi na potvrdení podľa § 6.

(5) Vlastník, žiadateľ o dotáciu a právnické osoby podľa § 6 ods. 2 sú povinní poskytnúť colnému úradu úplné a pravdivé informácie, podklady, pravé doklady a súčinnosť, a to v rozsahu potrebnom na výkon kontroly podľa odseku 1 a v lehote určenej colným úradom.

§ 10

Priestupky

(1) Priestupku sa dopustí ten, kto

1. trvalo vyvezie predmet kultúrnej hodnoty z územia Slovenskej republiky na územie iného členského štátu spoločenstva bez platného povolenia podľa § 2 ods. 2 a bez potvrdenia podľa § 2 ods. 12,
2. neuposlúchne výzvu ministerstva podľa § 2 ods. 5 alebo colného úradu podľa § 9 ods. 1 písm. b) alebo nevyhovie žiadosti orgánu príslušného na vystavenie povolenia na vývoz predmetu kultúrnej hodnoty z územia spoločenstva podľa osobitného predpisu2) na fyzické predloženie predmetu kultúrnej hodnoty na účely vydania povolenia na vývoz podľa osobitného predpisu,[[19]](#footnote-18))
3. bráni alebo marí výkon kontroly podľa § 8 ods. 2 a § 9 ods. 1 písm. a),
4. dočasne vyvezie predmet kultúrnej hodnoty z územia Slovenskej republiky na územie iného členského štátu bez splnenia oznamovacej povinnosti podľa § 3 ods. 2, 6 alebo 7 alebo bez potvrdenia podľa § 3 ods. 4 písm. a),
5. nezabezpečí spätný dovoz predmetu kultúrnej hodnoty na územie Slovenskej republiky v lehote podľa § 3 ods. 1 v súlade s oznamovanými údajmi podľa § 3 ods. 2 a v lehote určenej orgánom príslušným podľa osobitného predpisu[[20]](#footnote-19)) na vystavenie povolenia na dočasný vývoz predmetu kultúrnej hodnoty z územia spoločenstva podľa osobitného predpisu,2) alebo spätne dovezie predmet kultúrnej hodnoty na územie Slovenskej republiky z územia spoločenstva bez potvrdenia podľa § 3 ods. 4 písm. b),
6. uvedie nesprávne údaje v žiadosti o povolenie, na tlačive podľa § 3 ods. 2 alebo ods. 7, v protokole o vstupe predmetu kultúrnej hodnoty na územie Slovenskej republiky podľa § 6 ods. 8, v protokole o výstupe predmetu kultúrnej hodnoty z územia Slovenskej republiky podľa § 6 ods. 8, na tlačive potvrdenia o dočasnom dovoze predmetu kultúrnej hodnoty na územie Slovenskej republiky alebo spätnom vývoze predmetu kultúrnej hodnoty z územia Slovenskej republiky podľa § 6 ods. 10,
7. nezašle tlačivo povolenia na vývoz predmetu kultúrnej hodnoty z územia spoločenstva podľa osobitného predpisu[[21]](#footnote-20)) príslušnému orgánu na vystavenie povolenia na vývoz predmetu kultúrnej hodnoty z územia spoločenstva podľa osobitného predpisu2) v lehote 10 dní od vrátenia tlačiva povolenia na vývoz na účely spätného zaslania príslušnému orgánu na vystavenie povolenia na vývoz predmetu kultúrnej hodnoty z územia spoločenstva podľa osobitného predpisu,2)
8. nevráti tlačivá povolenia na vývoz predmetu kultúrnej hodnoty z územia spoločenstva podľa osobitného predpisu[[22]](#footnote-21)) príslušnému orgánu na vystavenie povolenia na vývoz predmetu kultúrnej hodnoty z územia spoločenstva podľa osobitného predpisu2) v lehote 10 dní od uplynutia lehoty platnosti takého povolenia, ktoré nebolo použité podľa osobitného predpisu.[[23]](#footnote-22))

(2) Za priestupok podľa odseku 1 písm. a) ministerstvo uloží pokutu do 100 000 eur. Pokutu možno uložiť aj opakovane.

(3) Za priestupok podľa odseku 1 písm. b) až h) ministerstvo uloží pokutu do 10 000 eur. Pokutu možno uložiť aj opakovane.

(4) Na priestupky a ich prejednávanie sa vzťahuje všeobecný predpis o priestupkoch.[[24]](#footnote-23))

§ 11

Iné správne delikty

(1) Ministerstvo uloží právnickej osobe alebo fyzickej osobe, ktorá je podnikateľom, pokutu

1. od 10 000 eur do 200 000 eur, ak poruší povinnosť podľa § 10 ods. 1 písm. a),
2. od 1 000 eur do 20 000 eur, ak poruší povinnosti podľa § 10 ods. 1 písm. b) až h),
3. do 5 000 eur, ak
   1. nevedie evidenciu predmetov kultúrnej hodnoty v súlade s § 7 ods. 1 až 3,
   2. neinformuje nadobúdateľa predmetu kultúrnej hodnoty o povinnostiach podľa § 7 ods. 4.

(2) Pokuta je splatná do 30 dní odo dňa nadobudnutia právoplatnosti rozhodnutia, ktorým bola uložená.

(3) Pokutu možno uložiť do jedného roka odo dňa, keď sa o protiprávnom konaní ministerstvo dozvedelo, najneskôr však do troch rokov odo dňa, keď sa právnická osoba alebo fyzická osoba podľa odseku 1 dopustila protiprávneho konania. Pokutu možno uložiť aj opakovane.

(4) Pri určovaní výšky pokuty podľa odseku 1 ministerstvo prihliada najmä na závažnosť, spôsob, čas trvania a následky protiprávneho konania, význam predmetu kultúrnej hodnoty a rozsah škody.

§ 12

Spoločné ustanovenia

Na postup podľa tohto zákona sa nevzťahuje všeobecný predpis o správnom konaní[[25]](#footnote-24)) okrem ustanovenia § 2 s výnimkou náležitostí rozhodnutia o povolení a lehoty pre rozhodnutie o povolení, ako aj ustanovení § 11 a konania príslušného orgánu podľa § 4.

Čl. II

Zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení zákona č. 331/2005 Z. z., zákona č. 191/2007 Z. z, zákona 537/2007 Z. z. a zákona č. 166/2008 Z. z. sa dopĺňa takto:

V § 22 ods. 1 sa za slová „daňových predpisov“ vkladajú slová „alebo súvisia s trestným činom, priestupkom alebo iným správnym deliktom spáchaným v súvislosti s porušením predpisov o ochrane predmetov kultúrnej hodnoty38a)“.

Poznámka pod čiarou k odkazu 38a znie:

„38a) § 3, 4 a 6 zákona č. .../2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov.“.

Čl. III

Účinnosť

Tento zákon nadobúda účinnosť 1. júna 2009.

**Príloha č. 1**

**k zákonu č. .../... Z. z.**

**KATEGÓRIE PREDMETOV KULTÚRNEJ HODNOTY**

|  |  |
| --- | --- |
| **Kategória predmetu kultúrnej hodnoty – opis predmetu** | **Číselné kódy Spoločného colného sadzobníka26)** |
| 1. Archeologické predmety staršie ako 50 rokov,  ktoré sú produktmi  a) vykopávok a nálezov na pevnine alebo pod vodou,  b) archeologických lokalít,  c) archeologických zbierok. | ex 9705 00 00  ex 9706 00 00 |
| 2. Prvky, ktoré sú integrálnou súčasťou umeleckých, historických alebo náboženských pamiatok, ktoré boli rozobrané a ktorých vek presahuje 50 rokov. | ex 9705 00 00  ex 9706 00 00 |
| 3. Obrazy, maľby, kresby a kópie vytvorené rovnakým postupom ako originál, iné ako tie, ktoré sú zahrnuté do kategórie 4 alebo 5, zhotovené celkom ručne, akoukoľvek technikou a na akomkoľvek materiáli, staršie ako 50 rokov a nepatriace ich autorom, okrem výkresov položky 4906 a ručne maľovaných alebo ozdobených priemyselných výrobkov | ex 9701 10 00  ex 9702 00 00 ex 9705 |
| 4. Akvarely, gvaše a pastely vytvorené výhradne ručne a na akomkoľvek materiáli, staršie ako 50 rokov a nepatriace ich autorom. | ex 9701 1000  ex 9705 |
| 5. Mozaiky okrem tých, ktoré patria do kategórie 1 alebo 2  staršie ako 50 rokov a nepatriace ich autorom. | ex 9705 a 9706 |
| 6. Pôvodné rytiny, pôvodné tlače a pôvodné litografie s ich príslušnými štočkami a originály plagátov staršie ako 50 rokov  a nepatriace ich autorom. | ex 9702 00 00  ex 9705 00 |
| 7. Pôvodné sochy a súsošia a kópie vytvorené rovnakým postupom ako originál, staršie ako 50 rokov a nepatriace ich autorom okrem tých, ktoré sú uvedené v kategórii 1. | ex 9703 00 00  ex 9705 |
| 8. Fotografie a filmy a ich negatívy staršie ako 50 rokov  a nepatriace ich autorom. | ex 3704  ex 3705  ex 3706  ex 4911 91 00 ex 9705 |
| 9. Inkunábuly (prvotlače) a rukopisy vrátane máp a hudobných partitúr jednotlivo alebo v rámci zbierok staršie ako 50 rokov a nepatriace ich autorom. | ex 9702 00 00  ex 9706 00 00  ex 4901 10 00  ex 4901 99 00  ex 4904 00 00  ex 4905 91 00  ex 4905 99 00  ex 4906 00 00 ex 9705 |
| 10. Knihy staršie ako 50 rokov jednotlivo alebo v rámci zbierok. | ex 9705 00 00  ex 9706 00 00  ex 4901 |
| 11. Tlačené mapy staršie ako 50 rokov. | ex 4905  ex 9706 00 00 ex 9705 |
| 12. Archívy a ich akékoľvek časti akéhokoľvek druhu a na akomkoľvek médiu staršie ako 50 rokov | ex 3704  ex 3705  ex 3706  ex 4901  ex 4906  ex 9705 00 00  ex 9706 00 00 |
| 13. a) Zbierky a zberateľské predmety, zoologickej, botanickej, mineralogickej, anatomickej, historickej, archeologickej, paleontologickej, etnografickej alebo numizmatickej hodnoty;  b) Poštové alebo kolkové známky, odtlačky poštových pečiatok, obálky prvého dňa, poštové ceniny a podobné výrobky, opečiatkované alebo neopečiatkované, iné ako zatriedené do položky 4907 | ex 9705 00 00  ex 9704 00 00 |
| 14. Dopravné prostriedky staršie ako 75 rokov. | ex 9705 00 00  ex kapitoly 86 – 89 |
| 15. Akékoľvek iné starožitné predmety nezahrnuté do kategórií  1. až 14.  a) staré od 50 do 100 rokov: |  |
| hračky a hry a športové potreby; ich časti, súčasti a príslušenstvo | ex kapitola 95  ex 9705 |
| výrobky zo skla | ex7013  ex 9705 |
| predmety zo základných kovov | ex 9705 |
| úžitkové predmety z umelých materiálov | ex 9705 |
| zlatnícky a striebornícky tovar a ich časti, z drahých kovov alebo kovov plátovaných drahými kovmi | ex 7114  ex 9705 |
| nábytok | ex kapitola 94  ex 9705 |
| nástroje a prístroje optické, fotografické, kinematografické; ich časti, súčasti a príslušenstvo | ex kapitola 90  ex 9705 |
| hudobné nástroje; časti a súčasti a príslušenstvo týchto nástrojov | ex kapitola 92  ex 9705 |
| hodiny, hodinky a ich časti | ex kapitola 91  ex 9705 |
| predmety z dreva | ex kapitola 44  ex 9705 |
| keramické výrobky – predmety z porcelánu a hrnčiarske  výrobky | ex kapitola 69  ex 6913  ex 6914  ex 9705 |
| Špeciálne tkaniny; všívané textílie; čipky; tapisérie; pramikárske výrobky; výšivky  a iné starožitné dekoračné textílie vyrobené rôznymi technikami, sakrálne textílie, odevy a odevné doplnky;  - ručne tkané tapisérie druhu gobelín, flanderský gobelín, Aubusson, Beauvais a podobné, a ihlou robené tapisérie (napríklad stehom nazývaným "petit point" alebo krížovým stehom), tiež celkom dohotovené;  - ostatné interiérové textílie zhotovené ručne podľa pôvodných predlôh, okrem výrobkov položky 9404 | ex kapitola 58  ex 5805 00 00  ex 9705  ex 6304  ex 9705 |
| koberce | ex kapitola 57  ex 9705 |
| tapety | ex 4814  ex 9705 |
| Zbrane a strelivo; ich časti, súčasti a príslušenstvo | ex kapitola 93 |
| b) staršie ako 100 rokov | ex 9706 00 00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

26) Nariadenie Rady (EHS) č. 2658/87 z 23. 7. 1987 o colnej a štatistickej nomenklatúre a o Spoločnom colnom sadzobníku (Mimoriadne vydanie Ú.v. EÚ, kap. 2/zv. 2) v platnom znení.

**Príloha č. 2**

**k zákonu č. .../... Z. z.**

**ŽIADOSŤ O POVOLENIE NA TRVALÝ VÝVOZ PREDMETU KULTÚRNEJ HODNOTY Z ÚZEMIA SLOVENSKEJ REPUBLIKY NA ÚZEMIE INÉHO ČLENSKÉHO ŠTÁTU EURÓPSKEHO SPOLOČENSTVA**

Evidenčné číslo žiadosti: ............................ Dátum prijatia žiadosti: ..............................

**A. VLASTNÍK PREDMETU KULTÚRNEJ HODNOTY**

Meno a priezvisko fyzickej osoby alebo názov právnickej osoby:

Adresa trvalého pobytu fyzickej osoby alebo sídlo právnickej osoby

(názov ulice, orientačné/súpisné číslo, názov obce/PSČ):

Telefón, fax (vrátane smerového čísla):

Číslo občianskeho preukazu alebo cestovného dokladu fyzickej osoby alebo IČO právnickej osoby:

**splnomocnená osoba 1)**

Meno a priezvisko fyzickej osoby alebo názov právnickej osoby:

Adresa trvalého pobytu fyzickej osoby alebo sídlo právnickej osoby

(názov ulice, orientačné/súpisné číslo, názov obce/PSČ):

Telefón, fax (vrátane smerového čísla):

Číslo občianskeho preukazu alebo cestovného dokladu fyzickej osoby alebo IČO právnickej osoby:

**Čestné VYhlásenie**

Čestne vyhlasujem, že uvedený predmet kultúrnej hodnoty, ktorý chcem trvalo vyviezť z územia Slovenskej republiky na územie iného členského štátu Európskeho spoločenstva, je mojím vlastníctvom, nie je národnou kultúrnou pamiatkou, zbierkovým predmetom, archívnym dokumentom, historickým knižničným dokumentom ani historickým knižničným fondom, a nie je mi známe, že ide o predmet odcudzený alebo hľadaný. Predmet kultúrnej hodnoty som/vlastník nadobudol do vlastníctva v súlade so zákonom/právnym poriadkom Slovenskej republiky a všetky údaje v žiadosti sú pravdivé.

Žiadam o vydanie povolenia na trvalý vývoz predmetu kultúrnej hodnoty z územia Slovenskej republiky na územie iného členského štátu Európskeho spoločenstva.

Miesto a dátum: Podpis vlastníka predmetu kultúrnej hodnoty/

podpis splnomocnenej osoby:

Odtlačok pečiatky,

ak je vlastníkom/splnomocnenou osobou právnická osoba:

**B. PREDMET KULTÚRNEJ HODNOTY**

Názov, označenie a druh (podľa znaleckého posudku )

Kategória predmetu (podľa prílohy č. 1 k zákonu č. .../... Z. z.):

Fotografia farebná (najmenej 9 × 13 cm, v prípade trojrozmerných predmetov dve fotografie – predná a zadná strana, pri skriňovom nábytku aj jedna fotografia s otvorenými dvierkami)

Počet strán príloh:2) ..........................

Miesto a dátum:

Podpis žiadateľa o povolenie na trvalý vývoz:

Odtlačok pečiatky,

ak je žiadateľom právnická osoba:

**C. POVOLENIE NA TRVALÝ VÝVOZ PREDMETU KULTÚRNEJ HODNOTY Z ÚZEMIA SLOVENSKEJ REPUBLIKY NA ÚZEMIE INÉHO ČLENSKÉHO ŠTÁTU EURÓPSKEHO SPOLOČENSTVA**

Ministerstvo kultúry Slovenskej republiky vydáva povolenie na trvalý vývoz predmetu kultúrnej hodnoty (názov, označenie, druh, kategória predmetu podľa prílohy č. 1 k zákonu   
č. ... /... Z. z.) .................................................................................................................. z územia Slovenskej republiky na územie iného členského štátu Európskeho spoločenstva uvedeného v žiadosti číslo ............................ zo dňa ................................. .

Počet strán príloh: ........................

Miesto a dátum vydania povolenia:

Meno, priezvisko, funkcia a podpis Odtlačok úradnej pečiatky

zodpovedného zamestnanca: Ministerstva kultúry Slovenskej republiky

Toto povolenie je platné 12 mesiacov odo dňa vydania.

Poškodené alebo opravované tlačivo nie je platné.

Vo veciach vývozu a colných poplatkov rozhodujú colné orgány.

**D. POTVRDENIE COLNÉHO ORGÁNU**

Colný úrad (sídlo) .......................................... potvrdzuje, že sa predmet kultúrnej hodnoty trvalo vyváža z územia Slovenskej republiky na územie iného členského štátu Európskeho spoločenstva v počte ......... kusov podľa priloženého zoznamu.

Miesto a dátum vydania potvrdenia:

Meno, priezvisko, funkcia a podpis

osoby oprávnenej na vystavenie

potvrdenia za colný orgán: Odtlačok úradnej pečiatky:

–––––––––––––––––––

1) Vypĺňa sa v prípade, že žiadosť nepredkladá vlastník predmetu kultúrnej hodnoty. V prílohe musí byť priložený doklad o splnomocnení od vlastníka predmetu kultúrnej hodnoty na trvalý vývoz predmetu kultúrnej hodnoty.

2) V prípade potreby možno údaje a fotografie uviesť v prílohe. Každá strana prílohy musí byť signovaná vlastníkom/splnomocnenou osobou.

**Príloha č. 3**

**k zákonu č. .../... Z. z.**

**OZNÁMENIE O DOČASNOM VÝVOZE PREDMETU KULTÚRNEJ HODNOTY Z ÚZEMIA SLOVENSKEJ REPUBLIKY NA ÚZEMIE INÉHO ČLENSKÉHO ŠTÁTU EURÓPSKEHO SPOLOČENSTVA**

Evidenčné číslo oznámenia: ............................ Dátum prijatia oznámenia: .............................

**A. Vlastník PREDMETU KULTÚRNEJ HODNOTY:**

Meno a priezvisko fyzickej osoby alebo názov právnickej osoby:

Adresa trvalého pobytu fyzickej osoby alebo sídlo právnickej osoby

(názov ulice, orientačné/súpisné číslo, názov obce/PSČ):

Telefón, fax (vrátane smerového čísla):

Číslo občianskeho preukazu alebo cestovného dokladu fyzickej osoby alebo IČO právnickej osoby:

**splnomocnená osoba 1)**

Meno a priezvisko fyzickej osoby alebo názov právnickej osoby:

Adresa trvalého pobytu fyzickej osoby alebo sídlo právnickej osoby

(názov ulice, orientačné/súpisné číslo, názov obce/PSČ):

Telefón, fax (vrátane smerového čísla):

Číslo občianskeho preukazu alebo cestovného dokladu fyzickej osoby alebo IČO právnickej osoby:

**Čestné VYhlásenie**

Čestne vyhlasujem, že uvedený predmet kultúrnej hodnoty, ktorý chcem dočasne vyviezť z územia Slovenskej republiky na územie iného členského štátu Európskeho spoločenstva, je mojím vlastníctvom, nie je národnou kultúrnou pamiatkou, zbierkovým predmetom, archívnym dokumentom, historickým knižničným dokumentom ani historickým knižničným fondom, a nie je mi známe, že ide o predmet odcudzený alebo hľadaný. Predmet kultúrnej hodnoty som/vlastník nadobudol do vlastníctva v súlade so zákonom/právnym poriadkom Slovenskej republiky a všetky údaje v oznámení sú pravdivé.

Miesto a dátum: Podpis vlastníka predmetu kultúrnej hodnoty/

splnomocnenej osoby:

Odtlačok pečiatky,

ak je vlastníkom/splnomocnenou osobou

právnická osoba:

**oznamuje dočasný vývoz**

a) predmet kultúrnej hodnoty2)

(názov, opis, kategória predmetu podľa prílohy č. 1 k zákonu č. .../... Z. z. a fotografia predmetu):

alebo

b) predmet kultúrnej hodnoty2) v počte ............ kusov podľa zoznamu3) s počtom ....... strán uvedeného v prílohe.

Účel dočasného vývozu:2)

a) prezentačný,

b) konzervátorský, reštaurátorský,

c) vedecko-výskumný,

d) študijný.

Dátum plánovaného výstupu z územia Slovenskej republiky ...............

Dátum plánovaného vstupu na územie Slovenskej republiky ............... .

Názov a adresa príjemcu/príjemcov predmetu kultúrnej hodnoty2)

(názov alebo meno a priezvisko, adresa a krajina určenia dočasného vývozu):

Miesto a dátum: Podpis vlastníka/splnomocnenej osoby:

Odtlačok pečiatky,

ak je vlastníkom/splnomocnenou osobou právnická osoba:

**B. POTVRDENIE MinisterstvA kultúry Slovenskej republiky O PRIJATÍ OZNÁMENIA**

Ministerstvo kultúry Slovenskej republiky potvrdzuje prijatie oznámenia o dočasnom vývoze predmetu kultúrnej hodnoty (názov, označenie, druh, kategória predmetu podľa prílohy č. 1 k zákonu č. ... /... Z. z.) ................................................................................................................. z územia Slovenskej republiky na územie iného členského štátu Európskeho spoločenstva uvedeného v oznámení číslo ............................ zo dňa ................................. .

Počet strán príloh: ........................

Miesto a dátum prijatia oznámenia:

Meno, priezvisko, funkcia a podpis Odtlačok úradnej pečiatky

zodpovedného zamestnanca: Ministerstva kultúry Slovenskej republiky

**C. POTVRDENIE COLNÉHO ORGÁNU**

**Potvrdenie o dočasnom vývoze predmetu kultúrnej hodnoty z územia Slovenskej republiky:**

Colný úrad (sídlo) ........................................ potvrdzuje, že sa predmet kultúrnej hodnoty dočasne vyváža z územia Slovenskej republiky na územie iného členského štátu Európskeho spoločenstva v počte ......... kusov podľa priloženého zoznamu.

Miesto a dátum vydania potvrdenia:

Meno, priezvisko, funkcia a podpis

osoby oprávnenej na vystavenie

potvrdenia za colný orgán: Odtlačok úradnej pečiatky:

**Potvrdenie o spätnom dovoze predmetu kultúrnej hodnoty na územie Slovenskej republiky:**

Colný úrad (sídlo) ........................................ potvrdzuje, že sa predmet kultúrnej hodnoty spätne doviezol na územie Slovenskej republiky v počte ......... kusov podľa priloženého zoznamu.

Dátum spätného dovozu predmetu kultúrnej hodnoty na územie Slovenskej republiky:

Miesto a dátum vydania potvrdenia:

Meno, priezvisko, funkcia a podpis

osoby oprávnenej na vystavenie

potvrdenia za colný orgán: Odtlačok úradnej pečiatky:

––––––––––––––––

1. Vypĺňa sa v prípade, že oznámenie nepredkladá vlastník predmetu kultúrnej hodnoty. V prílohe musí byť priložený doklad o splnomocnení od vlastníka predmetu kultúrnej hodnoty na dočasný vývoz predmetu kultúrnej hodnoty.

2)  Vhodné vyznačiť.

3) V prípade súboru predmetov kultúrnej hodnoty priložiť zoznam s uvedením názvov, opisov, kategórií predmetov podľa prílohy č. 1 k zákonu č. .../... Z. z. spolu s fotodokumentáciou predmetov kultúrnej hodnoty v prílohe. Každá strana zoznamu musí byť signovaná podpisom vlastníka/splnomocnenej osoby.

**Príloha č. 4**

**k zákonu č. .../... Z. z.**

**OZNÁMENIE O ZMENE PODMIENOK DOČASNÉHO VÝVOZU  
PREDMETU KULTÚRNEJ HODNOTY Z ÚZEMIA SLOVENSKEJ REPUBLIKY NA ÚZEMIE INÉHO ČLENSKÉHO ŠTÁTU EURÓPSKEHO SPOLOČENSTVA**

Evidenčné číslo oznámenia: ........................... Dátum prijatia oznámenia: .............................

(k oznámeniu o dočasnom vývoze predmetu kultúrnej hodnoty z územia Slovenskej republiky na územie iného členského štátu Európskeho spoločenstva č. .................... zo dňa ...................)

**A. VLASTNÍK PREDMETU KULTÚRNEJ HODNOTY, KTORÝ OZNAMUJE ZMENU PODMIENOK DOČASNÉHO VÝVOZU PREDMETU KULTÚRNEJ HODNOTY**

Meno a priezvisko fyzickej osoby alebo názov právnickej osoby:

Adresa trvalého pobytu fyzickej osoby alebo sídlo právnickej osoby

(názov ulice, orientačné/súpisné číslo, názov obce/PSČ):

Telefón, fax (vrátane smerového čísla):

**splnomocnená osoba 1)**

Meno a priezvisko fyzickej osoby alebo názov právnickej osoby:

Adresa trvalého pobytu fyzickej osoby alebo sídlo právnickej osoby

(názov ulice, orientačné/súpisné číslo, názov obce/PSČ):

Telefón, fax (vrátane smerového čísla):

ktorý na základe vyššie citovaného oznámenia o dočasnom vývoze predmetu kultúrnej hodnoty z územia Slovenskej republiky na územie iného členského štátu Európskeho spoločenstva oznamuje nasledujúcu zmenu podmienok dočasného vývozu predmetu kultúrnej hodnoty: 2)

(zmena účelu dočasného vývozu, zmena príjemcu/príjemcov predmetu kultúrnej hodnoty, zmena krajiny/krajín určenia)

..............................................................................................................................................................................................................................................................................................................

V ............................... dňa .....................

Podpis vlastníka/splnomocnenej osoby: 3)

Odtlačok pečiatky,

ak je vlastníkom/splnomocnenou osobou právnická osoba:

**B. POTVRDENIE MinisterstvA kultúry Slovenskej republiky O PRIJATÍ OZNÁMENIA**

Ministerstvo kultúry Slovenskej republiky potvrdzuje prijatie oznámenia o zmene podmienok dočasného vývozu predmetu kultúrnej hodnoty (názov, označenie, druh, kategória predmetu podľa prílohy č. 1 k zákonu č. ... /... Z. z.) ...................................................................................

................................................................................................................. z územia Slovenskej republiky na územie iného členského štátu Európskeho spoločenstva uvedeného v oznámení číslo ............................ zo dňa ................................. . (k oznámeniu o dočasnom vývoze predmetu kultúrnej hodnoty z územia Slovenskej republiky na územie iného členského štátu Európskeho spoločenstva č. .................... zo dňa ...................)

Počet strán príloh: ........................

Miesto a dátum prijatia oznámenia:

Meno, priezvisko, funkcia a podpis Odtlačok úradnej pečiatky

zodpovedného zamestnanca: Ministerstva kultúry Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1) Vypĺňa sa v prípade, že žiadosť nepredkladá vlastník. V prílohe musí byť priložený doklad o splnomocnení od vlastníka predmetu kultúrnej hodnoty na dočasný vývoz predmetu kultúrnej hodnoty.

2)  Vlastník alebo ním splnomocnená osoba uvedie dôvod zmeny podmienok dočasného vývozu.

3) Vhodné vyznačiť.

**Príloha č. 5   
k zákonu č. .../... Z. z.**

**POTVRDENIE COLNÉHO ÚRADU O DOČASNOM DOVOZE PREDMETU KULTÚRNEJ HODNOTY na územie Slovenskej republiky a SPÄTNOM VÝVOZe tohto PREDMETU z územia Slovenskej republiky**

**A. PREDMET KULTÚRNEJ HODNOTY**

Názov, označenie a druh predmetu kultúrnej hodnoty

Fotografia farebná (najmenej 9 × 13 cm, v prípade trojrozmerných predmetov dve fotografie – predná a zadná strana, pri skriňovom nábytku aj jedna fotografia s otvorenými dvierkami)

Počet strán príloh1): ..........................

Názov právnickej osoby:

Sídlo právnickej osoby

(názov ulice, orientačné/súpisné číslo, názov obce/PSČ):

Telefón, fax (vrátane smerového čísla):

Miesto a dátum: Podpis žiadateľa podľa § 7 ods.1/právnickej osoby podľa § 7 ods. 2 zákona č. ../2009 Z. z.:

Odtlačok pečiatky:

**B. Potvrdenie colného úradu o DOČASNOM DOVOZE predmetu kultúrnej hodnoty na územie Slovenskej republiky**

Colný úrad (sídlo) ........................................ potvrdzuje, že sa predmet kultúrnej hodnoty dočasne doviezol na územie Slovenskej republiky v počte ......... kusov podľa priloženého zoznamu.

Miesto, dátum a čas vystavenia potvrdenia:

Meno, priezvisko, funkcia a podpis

osoby oprávnenej na vystavenie

potvrdenia za colný orgán: Odtlačok úradnej pečiatky:

**C.** **Potvrdenie colného úradu o SPÄTNOM VÝVOZe predmetu kultúrnej hodnoty z územia Slovenskej republiky**

Colný úrad (sídlo) ........................................ potvrdzuje, že sa predmet kultúrnej hodnoty spätne vyváža z územia Slovenskej republiky.

Miesto a dátum vystavenia potvrdenia:

Meno, priezvisko, funkcia a podpis

osoby oprávnenej na vystavenie

potvrdenia za colný orgán: Odtlačok úradnej pečiatky:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1) V prípade potreby možno údaje a fotografie uviesť v prílohe. Každá strana prílohy musí byť signovaná dovozcom.

**Príloha č. 6   
k zákonu č. .../... Z. z.**

|  |  |  |  |  |
| --- | --- | --- | --- | --- |
| **Identifikačná karta predmetu kultúrnej hodnoty č. ... / ... rok)**  **(vzor)** | | | | |
| **Názov predmetu, stručný opis:**  **Autor, výrobca:** | | | | |
| **Identifikačné znaky** (napr. signatúra, nápis, výrobná značka, punc, zvláštne znamenia a ich umiestnenie): | | | | |
| **Technika a materiál** | **Rozmery alebo hmotnosť:** | **Datovanie** | **Kategória predmetu**  **(podľa prílohy č.1 zákona č. .../2009 Z. z.)** | |
| **Miesto pôvodu predmetu kultúrnej hodnoty**  **(lokalita, z ktorej predmet pochádza):** | | | | **Cena:** |
| **Meno a priezvisko a adresa dodávateľa:** | | | | |
| **Obrazový záznam predmetu kultúrnej hodnoty**  **(farebná fotografia, najmenej 9 × 13 cm, v prípade trojrozmerných predmetov dve fotografie – predná a zadná strana, pri skriňovom nábytku aj jedna fotografia s otvorenými dvierkami)** | | | | |
| **Dátum predaja predmetu kultúrnej hodnoty:**  **Číslo účtovného dokladu:** | | | | |

1. ) § ... zákona č. .../2009 Z. z. o múzeách a o galériách a o ochrane predmetov kultúrnej hodnoty. [↑](#footnote-ref-0)
2. ) Nariadenie Rady (EHS) č. 3911/92 z 9. decembra 1992 o vývoze tovaru kultúrneho charakteru (Mimoriadne vydanie Ú.v. EÚ, kap. 2/zv. 4) v platnom znení, nariadenie Komisie (EHS) č. 752/93 z 30. marca 1993 ustanovujúce vykonávacie predpisy k nariadeniu Rady (EHS) č. 3911/92 o vývoze kultúrneho tovaru (Mimoriadne vydanie Ú.v. EÚ, kap. 2/zv. 4) v platnom znení. [↑](#footnote-ref-1)
3. ) § 25 zákona č. 49/2002 Z. z. o ochrane pamiatkového fondu v znení zákona č. 479/2005 Z. z. [↑](#footnote-ref-2)
4. ) § ... zákona č. ..../2009 Z. z. [↑](#footnote-ref-3)
5. ) § 25 až 27 zákona č. 395/2002 Z. z. o archívoch a registratúrach a o doplnení niektorých zákonov v znení zákona č. 216/2007 Z. z. [↑](#footnote-ref-4)
6. ) § 21 zákona č. 183/2000 Z. z. o knižniciach, o doplnení zákona Slovenskej národnej rady č. 27/1987 Zb. o štátnej pamiatkovej starostlivosti a o zmene a doplnení zákona č. 68/1997 Z. z. o Matici Slovenskej. [↑](#footnote-ref-5)
7. ) Zákon č. 382/2004 Z. z. o znalcoch, prekladateľoch a tlmočníkoch v znení neskorších predpisov. [↑](#footnote-ref-6)
8. ) § 15 zákona č. 49/2002 Z. z. v znení neskorších predpisov. [↑](#footnote-ref-7)
9. ) § 18 zákona č. 183/2000 Z. z. [↑](#footnote-ref-8)
10. ) § ..... zákona č. .../2009 Z. z. [↑](#footnote-ref-9)
11. ) § 34, 35 a 39 zákona č. 543/2002 Z. z. o ochrane prírody a krajiny v znení neskorších predpisov, zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov, nariadenie Rady (ES) č. 1236/2005 z 27. júna 2005 o obchodovaní s určitým tovarom, ktorý možno použiť na vykonanie trestu smrti, mučenie alebo iné kruté, neľudské alebo ponižujúce zaobchádzanie alebo trestanie (Ú.v. EÚ L 200, *30.7.2005*) v platnom znení, nariadenie Rady (EHS) č. 3911/92 v platnom znení, nariadenie Komisie (EHS) č. 752/93 v platnom znení. [↑](#footnote-ref-10)
12. ) § ... zákona č. ... /2009 Z . z. [↑](#footnote-ref-11)
13. ) § 5 ods. 1 písm. a) až c) zákona č. 183/2000 Z . z. v znení zákona č. 416/2001 Z. z. [↑](#footnote-ref-12)
14. ) § 5 ods. 2 písm. a) a b) zákona č. 395/2002 Z. z. [↑](#footnote-ref-13)
15. ) Čl. 10 písm. a) Dohovoru o opatreniach na zákaz a zamedzenie nedovoleného dovozu, vývozu a prevodu vlastníctva kultúrnych statkov (vyhláška Ministra zahraničných vecí č.15/1980 Zb.). [↑](#footnote-ref-14)
16. ) § 8 až 13 zákona Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov. [↑](#footnote-ref-15)
17. ) Čl. 6 nariadenia Komisie (EHS) č. 752/93. [↑](#footnote-ref-16)
18. ) Čl. 9 ods. 2 nariadenia Komisie (EHS) č. 752/93. [↑](#footnote-ref-17)
19. ) Čl. 6 ods. 3 nariadenia Komisie (EHS) č. 752/93. [↑](#footnote-ref-18)
20. ) Čl. 9 ods. 2 nariadenia Komisie (EHS) č. 752/93. [↑](#footnote-ref-19)
21. ) Čl. 8 ods.1 posledná veta a ods. 3 nariadenia Komisie (EHS) č. 752/93. [↑](#footnote-ref-20)
22. ) Čl. 9 ods. 3 nariadenia Komisie (EHS) č. 752/93. [↑](#footnote-ref-21)
23. ) Čl. 7 až 9 nariadenia Komisie (EHS) č. 752/93. [↑](#footnote-ref-22)
24. ) Zákon Slovenskej národnej rady č. 372/1990 Zb. o priestupkoch v znení neskorších predpisov. [↑](#footnote-ref-23)
25. ) Zákon č. 71/1967 Zb. o správnom konaní (správny poriadok) v znení neskorších predpisov. [↑](#footnote-ref-24)